St-1728/2021-02/MA6-10/Št

**Zámer Obce Lednické Rovne**

**o nájme nehnuteľného majetku z dôvodu hodného osobitného zreteľa v súlade s § 9a ods. 9 písm. c) zákona č. 138/1991 Zb. o majetku obcí v znení neskorších predpisov**

Obec Lednické Rovne, v zmysle ustanovenia § 9a ods. 9 písm. c/ zákona č. 138/1991 Zb. o majetku obcí v znení neskorších predpisov, má  **zámer prenajať  časť pozemku o veľkosti 1,36 m2 v registri C KN č. 420/1, zastavaná plocha a nádvorie o výmere 5717 m2, zapísaná na liste vlastníctva č.1, vedenom Okresným úradom Púchov, katastrálny odbor, okres Púchov, obec Lednické Rovne, katastrálne územie Lednické Rovne,  vo výlučnom vlastníctve Obce Lednické Rovne na  dobu neurčitú pre nájomcu Zásielkovňa s.r.o., IČO: 48 136 999 so sídlom Kopčianska č. 3338/82 A, 851 01 Bratislava, za nájomné vo výške 28,-Eur/1m2/rok, a to z dôvodu hodného osobitného zreteľa**, o ktorom je potrebné rozhodnúť obecným zastupiteľstvom Obce Lednické Rovne trojpätinovou väčšinou všetkých poslancov.

Za dôvod hodný osobitného zreteľa sa považuje, že ide o všeobecný záujem, ktorým je podpora služieb pre občanov v oblasti on-line nakupovania, ako verejného záujmu obce spočívajúceho v rozširovaní služieb pre svojich občanov zabezpečením alternatívnej poštovej služby „Zásielkovňa“ (samoobslužné výdajné a podacie miesta) na území obce Lednické Rovne, pričom ide o prenájom časti pozemku s malou rozlohou. V danom prípade iný spôsob prenájmu vzhľadom na špecifikácie, ktoré tento nájom charakterizujú, by nebol účelný.

**Poznámka :**

Zámer prenajať nehnuteľný majetok bude predložený na schválenie Obecnému zastupiteľstvu v Lednických Rovniach na najbližšom zasadnutí OZ.

Doba zverejnenia: **22.11.2021 – 8.12.2021**

V Lednických Rovniach, dňa 22.11.2021

                    \_\_\_\_\_\_\_\_\_\_\_\_\_\_\_\_\_\_\_\_\_\_\_

                                                                                    Mgr. Marian  Horečný

                                                                                            starosta obce